ประเทศไทยใน พ.ศ. 2411

ไฟล์:Chulalongkorn first coronation.jpg|thumb|183px|พระบาทสมเด็จพระจุลจอมเกล้าเจ้าอยู่หัวทรงประกอบพระราชพิธีบรมราชาภิเษกครั้งแรก
เหตุการณ์ที่เกิดขึ้นใน พ.ศ. 2411 (ค.ศ. 1868) ในประเทศไทย เป็นปีที่ 87 แห่งกรุงรัตนโกสินทร์ เป็นปีที่ 18 และเป็นปีสุดท้ายในรัชสมัยของพระบาทสมเด็จพระจอมเกล้าเจ้าอยู่หัว และเป็นปีแรกในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1229 (1 มกราคม - 23 มีนาคม) และ 1230 (24 มีนาคม - 31 ธันวาคม) ในแบบปัจจุบัน

**ผู้นำ**
 พระมหากษัตริย์: 
** พระบาทสมเด็จพระจอมเกล้าเจ้าอยู่หัว (จนถึง 1 ตุลาคม)
** พระบาทสมเด็จพระจุฬาลงกรณ์เกล้าเจ้าอยู่หัว (ตั้งแต่ 1 ตุลาคม) (ก่อนวันที่ 11 พฤศจิกายน มีพระราชอิสริยยศ "สมเด็จพระเจ้าลูกยาเธอ เจ้าฟ้ากรมขุนพินิตประชานาถ")- ผู้สำเร็จราชการแทนพระองค์: เจ้าพระยาศรีสุริยวงศ์ (ตั้งแต่ ?)- กรมพระราชวังบวรสถานมงคล: กรมพระราชวังบวรสถานมงคล (ตั้งแต่ 2 ตุลาคม) (ก่อนวันที่ 25 พฤศจิกายน มีพระอิสริยยศ "พระเจ้าวรวงศ์เธอ กรมหมื่นบวรวิไชยชาญ")- สมุหนายก: เจ้าพระยาภูธราภัย- สมุหพระกลาโหม: เจ้าพระยาศรีสุริยวงศ์

**เหตุการณ์**
 25 พฤษภาคม - เปิดคลองดำเนินสะดวก- 17 สิงหาคม - หนานอินต๊ะเปลี่ยนไปนับถือศาสนาคริสต์นิกายโปรแตสแตนท์ที่เชียงใหม่เป็นคนแรก- 1 ตุลาคม - พระบาทสมเด็จพระจอมเกล้าเจ้าอยู่หัวเสด็จสวรรคต พระบรมวงศานุวงศ์และข้าราชการชั้นผู้ใหญ่ กราบบังคมทูลเชิญสมเด็จเจ้าฟ้าชายจุฬาลงกรณ์ กรมขุนพินิจประชานาถ ขึ้นเถลิงถวัลยราชสมบัติ- 3 ตุลาคม - ไทยและอิตาลีลงนามสนธิสัญญาฉบับแรก คือ สนธิสัญญาว่าด้วยมิตรภาพ การพาณิชย์ และการเดินเรือ ถือเป็นจุดเริ่มต้นของความสัมพันธ์ไทยและอิตาลี- 11 พฤศจิกายน - พระราชพิธีบรมราชาภิเษก พระบาทสมเด็จพระจุลจอมเกล้าเจ้าอยู่หัว- 25 พฤศจิกายน - บวรราชาภิเษกกรมพระราชวังบวรวิไชยชาญขึ้นเป็นวังหน้าในสมัยรัชกาลที่ 5- 8 กุมภาพันธ์ - สยาม-อังกฤษทำสัญญาเรื่องแนวเขตแดนสยาม-พม่าเป็นครั้งแรก

**ปรากฏการณ์ทางดาราศาสตร์**
พระบาทสมเด็จพระจอมเกล้าเจ้าอยู่หัว ทรงฉายภาพร่วมกับเจ้าเมืองสิงคโปร์และแขกต่างประเทศ- 18 สิงหาคม - สุริยุปราคาเต็มดวง (เอเชียใต้ มหาสมุทรอินเดีย และเอเชียตะวันออกเฉียงใต้) มองเห็นได้ที่บ้านหว้ากอ จังหวัดประจวบคีรีขันธ์ พระบาทสมเด็จพระจอมเกล้าเจ้าอยู่หัว เสด็จพระราชดำเนินไปทอดพระเนตรพร้อมพระราชอาคันตุกะจากต่างประเทศ จนทรงได้รับเชื้อมาลาเรียเป็นเหตุให้เสด็จสวรรคตในวันที่ 1 ตุลาคม สุริยุปราคาครั้งนี้นำไปสู่การค้นพบฮีเลียม

**ผู้เกิด**
ไฟล์:On Bunnak.jpg|thumb|right|100px|เจ้าจอมมารดาอ่อน ในรัชกาลที่ 5
ไฟล์:พระวรวงศ์เธอ พระองค์เจ้าพร้อมพงษ์อธิราช.jpg|thumb|right|100px|พระวรวงศ์เธอ พระองค์เจ้าพร้อมพงษ์อธิราช

**กุมภาพันธ์**
 19 กุมภาพันธ์ – เจ้าจอมมารดาอ่อน พระสนมในรัชกาลที่ 5 (อนิจกรรม พ.ศ. 2512)

**มีนาคม**
 24 มีนาคม – พระราชวรวงศ์เธอ พระองค์เจ้าวิไลยวรวิลาส พระบรมวงศ์ (สิ้นพระชนม์ พ.ศ. 2471)

**กรกฎาคม**
 24 กรกฎาคม – พระเจ้าบรมวงศ์เธอ กรมขุนสุพรรณภาควดี พระบรมวงศ์ (สิ้นพระชนม์ พ.ศ. 2447)

**สิงหาคม**
 14 สิงหาคม – พระวรวงศ์เธอ พระองค์เจ้าพร้อมพงษ์อธิราช อธิบดีกรมศุลกากร คนที่ 3 (สิ้นพระชนม์ พ.ศ. 2482)

**กันยายน**
 ไม่ทราบวัน – เจ้าจอมมารดาแส พระสนมในรัชกาลที่ 5 (อนิจกรรม พ.ศ. 2468)

**ไม่ทราบวัน**
 พระยาจุฬาราชมนตรี (สัน อหะหมัดจุฬา) (มิซซา อาลีระชา) จุฬาราชมนตรี คนที่ 11 (อนิจกรรม พ.ศ. 2466)- พระยาโชฎึกราชเศรษฐี (มิ้น เลาหเศรษฐี) อดีตเจ้ากรมท่าซ้าย (อนิจกรรม พ.ศ. 2472)

**ผู้เสียชีวิต**
ไฟล์:Thomson, King Mongkut of Siam (crop).jpg|thumb|right|100px|พระบาทสมเด็จพระจอมเกล้าเจ้าอยู่หัว

**มีนาคม**
 1 มีนาคม – พระเจ้าราชวรวงศ์เธอ พระองค์เจ้าดวงจันทร์ พระบรมวงศ์ (ประสูติ พ.ศ. 2326)

**กันยายน**
 25 กันยายน – พระเจ้าบรมวงศ์เธอ กรมขุนราชสีหวิกรม ผู้กำกับกรมช่างศิลา (ประสูติ พ.ศ. 2360)

**ตุลาคม**
 1 ตุลาคม – พระบาทสมเด็จพระจอมเกล้าเจ้าอยู่หัว พระมหากษัตริย์พระองค์ที่ 4 แห่งกรุงรัตนโกสินทร์ (พระราชสมภพ พ.ศ. 2347)

**แหล่งข้อมูลอื่น**
  ปฏิทินปี 1868 - ประเทศไทย
หมวดหมู่:ประเทศไทยในปี พ.ศ. 2411